**Exercicios repaso 1º Bach. ( para entregar antes do 1 de maio). Teranse en conta para a recuperación dos que teñen suspenso e para a cualificación final.**

 **Emprega sempre que poidas o infinitivo conxugado:**

1. Xa albiscou algo diso ao saír todos xuntos da cafetería.
2. Escoitaron moitas felicitacións por ir tan ben conxuntados o martes de Entroido.
3. Prometeunos montóns e moreas por conseguir uns resultados tan satisfactorios.
4. Falásteslles de todo, desde integrarvos no seu grupo de afeccionados ata construír o desexado veleiro entre todos.
5. Ao sentar na cadeira, partícheslle unha pata e houbeches caer.
6. Entre entregar as armas ou morrer coas botas postas, os soldados americanos escolleron o primeiro.
7. Con estes discursos non fas máis que aborrecernos.
8. Dedicábase a vixiar o inimigo desde a atalaia.
9. Con mercarche o negocio non che resolveremos a situación financeira.
10. De sabelo os enxeñeiros, pódenche retirar o permiso.
11. Antes que convocar eleccións, preferiron formar outra alianza de dereitas.
12. Todos foran afacéndose á súa presenza até acabar por acollelo coma un membro máis da familia, aínda que, iso si, sempre mirando de marcar ben as distancias.

**Indica o valor dos tempos verbais nas oracións seguintes:**

1. Terás uns céntimos para min?
2. Que a sorte te acompañe, meu vello!
3. Hoxe vai unha calor que se asan os lagartos.
4. A este paso, cando chegues, xa el marchou.
5. Serán as dez e cuarto.
6. Se tivese un bo veleiro, daba a volta ao mundo.
7. Saio da oficina ás tres.
8. No entroido comen filloas e torradas.
9. Cando for grande, estudarei para médico.
10. Aínda que neve, irei aos Ancares.
11. Onte habería unhas duascentas persoas no teatro.
12. Este ano cambiaremos de coche.
13. Pensou que así gañaría máis.
14. Deixade estar as cousas no seu sitio!
15. Este verán vou a Lisboa mellorar o meu portugués.
16. Daquela ti eras un rapazolo.
17. Seica sacou moi boas notas. Sacaría...!
18. Non me fales berrando así.

**Indica o valor das seguintes perífrases verbais:**

1. Anda levado do demo porque ten que facer a declaración da renda e este ano vai pagar o dobre do pasado.
2. Han ser uns vinte. A Uxía tamén quería vir mais non pode porque aínda non acabou de arranxar a horta.
3. Xa vai dito case todo o que tiña preparado. Así que non me vou pór a comezar novos capítulos.
4. Principiou a chover e non deixou de caer auga ata á noite. Debían ser as sete e aínda estaba a decembrar.
5. Houbo aprobar o exame de conducir, só lle faltaron catro preguntas: agora terá que voltar a pagar a matrícula.
6. Chegaron cantando e moi ledos, logo deron en bailar e seguiron cantando ata á alba.
7. Eu podo conseguir o que queira do Marcial, levo abusando del moito tempo e penso seguir igual.
8. Deches entendido ese texto? Eu non, e iso que o levo estudado abondo.
9. Xa lle teño dito moitas veces que hai que andar con ollo, que hai tempo que deixou de estar nos biosbardos.